**БАСПАСӨЗ АҚПАРАТЫ**

**2020 жылдың 4 тамызында** «Қоршаған ортаны қорғаудың ақпараттық-талдау орталығы» РМК ҚР Экология, геология және табиғи ресурстар министрлігі және «ЭКОМ» ҚБ-мен бірлесіп «Қоршаған ортаны қамтитын мәселелер бойынша жұртшылықтың қатысу рәсімдерін жетілдіру» тақырыбында бейнеконференция форматында диалог алаңын ұйымдастырды.

Іс-шара ҚР Экология, геология және табиғи ресурстар Вице-министрі А. Ә. Пірімқұловтың төрағалық етуімен өтті, оған: Нұр-сұлтан қаласындағы Еуропадағы қауіпсіздік және ынтымақтастық ұйымы (ЕҚЫҰ) бағдарламалары офисінің Экономикалық және экологиялық мәселелер жөніндегі қызметкері Рати Джапаридзе мырза, сондай-ақ мемлекеттік органдардың, экологиялық ҮЕҰ мен Орхус орталықтарының өкілдері, ҚОӘБ құжаттарын әзірлеушілер қатысты.

Диалог алаңында COVID-2019 пандемиясы кезеңінде қоршаған орта мәселелері бойынша қоғамдық тыңдаулар өткізу тәжірибесі, сондай-ақ жұртшылықтың қатысу рәсімдерін сақтаудың проблемалық мәселелері мен қоғамдық тыңдауларды онлайн өткізудің оң аспектілері талқыланды.

Талқылау барысында қатысушылар қоршаған ортаны қорғау, сондай-ақ шынайы экологиялық ақпаратпен қамтамасыз ету мәселелері бойынша шешімдер қабылдауда жұртшылықтың қатысуының маңыздылығына ерекше назар аударды.

Аталған іс-шара мемлекеттік органдар мен жұртшылық өкілдерінің қоршаған ортаны қорғау саласындағы сарапшылармен белсенді өзара іс-қимылы үшін жақсы алаң болды.

Талқылау қорытындысы бойынша жоспарланған қызмет бойынша қоғамдық тыңдауларды өткізуге қатысты нормативтік-құқықтық актілерді жетілдіру, сондай-ақ олардың қатысуы үшін жұртшылықты ақпараттандыру іс-шараларын өткізу бойынша ұсыныстар берілді.